ѽ гпс̑жѐ прест҃а́я!умилосе́рдися ко всѣ̂мъ, чту́щымъ всечестно́е и́мя твоѐ, и всѣ̂мъ явѝ всемо́щный покро́въ тво́й и заступле́ніе: во благоче́стіи, чистотѣ̀ и честнѣ́мъ жи́тельствѣ пребыва́ющыя до послѣ́днягѡи́хъ сконча́нія во бла́гости соблюдѝ: ѕлы̂я бла́ги сотворѝ: заблу́ждшыя на пу́ть пра́вый наста́ви: вся́кому дѣ́лу благо́му и сн҃у твоему̀ уго́дному споспѣ́шествуй: вся́кое дѣ́ло ѕло́е и бг҃опроти́вное разрушѝ: въ недоумѣ́ніи и тру́дныхъ и ѻпа́сныхъ ѡбстоя́ніихъ ѡбрѣта́ющымся незри́мую по́мощь и вразумле́ніе съ нб҃сѐ низпослѝ: ѿ искуше́ній, собла́знѡвъ и поги́бели сп҃сѝ: ѿ всѣ́хъ ѕлы́хъ человѣ́къ и ѿ врагѡ́въ ви́димыхъ и неви́димыхъ защитѝ и сохранѝ: пла́вающымъ спла́вай: путеше́ствующымъ спутеше́ствуй: су́щымъ въ ну́ждѣ и гла́дѣ бу́ди пита́тельница: неиму́щымъ кро́ва и приста́нища бу́ди покро́въ и прибѣ́жище: наги̂мъ пода́ждь ѡдѣя́ніе: ѡби̂димымъ и непра́вѣднѡ гони̂мымъ заступле́ніе: клевету̀, поноше́ніе и хуле́ніе терпя́щыя незри́мѡ ѡправда́й: клеветникѝ и хули́тели предъ̑ всѣ́ми ѡбличѝ: ѡжесточе́ннѡ вражду́ющымъ неча́емое пода́ждь примире́ніе, и всѣ̂мъ на́мъ дру́гъ ко дру́гу любо́вь, ми́ръ и бл҃гоче́стіе и здра́віе съ долгоде́нствіемъ